Heltefiguren Jonatan, den godhjertede og beskyttende figuren som forteller eventyr, kan være inspirert av Astrid Lindgrens far Samuel August Ericsson; Astrid elsket å høre på når faren fortalte historier om alle påfunn og streker han hadde vært med på i barndommen sin. Også selve Nangijala, og spesielt Kirsebærdalen, er inspirert av Astrid Lindgrens barndomshjem på Näs. Her var det flere trær, hovedsakelig kirsebærtrær og epletrær.